Document ID: 31993R3223

Nõukogu määrus (EÜ) nr 3223/93,
25. november 1993,
statistilise teabe kohta, mis on seotud eksporditoetuste maksmisega nõukogu määrusega (EMÜ) nr 3035/80 reguleeritud kaupadena eksporditavatele teatavatele põllumajandustoodetele
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 2071/92, [2] eriti selle artiklit 28, ning teiste ühist turukorraldust käsitlevate määruste vastavaid sätteid, mis on nimetatud nõukogu 11. novembri 1980. aasta määruse (EMÜ) nr 3035/80 [3] (millega kehtestatakse teatavate asutamislepingu II lisas loetlemata kaupadena eksporditavatele põllumajandussaadustele ja -toodetele eksporditoetuste andmise üldeeskirjad ja nende toetussummade määramise kriteeriumid, viimati muudetud määrusega (EMÜ) nr 3381/90 [4]) artiklis 1,
ning arvestades, et:
määruse (EMÜ) nr 804/68 artikli 17 lõikega 1 ja käesoleva määruse teises lõigus nimetatud teiste ühist turukorraldust käsitlevate määruste vastavate sätetega nähakse ette teatavate asutamislepingu II lisas loetlemata kaupadena eksporditavatele põllumajandussaadustele ja -toodetele eksporditoetuste andmine;
määrusega (EMÜ) nr 3035/80 kehtestatakse teatavate asutamislepingu II lisas loetlemata kaupadena eksporditavate põllumajandussaaduste ja -toodete eksporditoetuste andmise üldeeskirjad ja nende toetussummade määramise kriteeriumid;
asutamislepingu II lisas loetlemata kaupadena eksporditavatele põllumajandussaadustele ja -toodetele antud eksporditoetustega seoses võetud meetmete nõuetekohaseks kontrollimiseks peab komisjoni käsutuses olema teatav statistiline teave; seetõttu peaksid liikmesriikide pädevad asutused selle teabe komisjonile edastama;
tuleb muuta komisjoni määrusega (EMÜ) nr 1762/89 [5] kehtestatud sätteid kõnealuse statistilise teabe edastamise kohta; see määrus tuleks selguse mõttes asendada;
käesolevat määrust tuleks kohaldada EAGGF tagatisrahastu 1993/94. eelarveaasta esimese kuu esimesest päevast alates;
käesoleva määrusega ettenähtud meetmed on kooskõlas asjaomaste korralduskomiteede arvamusega,
ON VASTU VÕTNUD KÄESOLEVA MÄÄRUSE:
Artikkel 1
Liikmesriigid edastavad komisjonile vajalikud statistilised andmed hiljemalt kalendriaasta igale kuule järgneva kuu lõpuks järgmisel aadressil:
Euroopa Ühenduste Komisjon,
Directorate General III,
Non-Annex II Trade Regime.
200 rue de la Loi,B-1049
Brussels, Belgium.
Artikkel 2
Käesolevas määruses kasutatakse järgmisi mõisteid:
- kaubagrupid - A lisa 1. veerus loetletud grupid,
- põllumajanduslikud põhitooted - B lisas loetletud tooted,
- antud toetused - toetused, mis on antud komisjoni määruse (EMÜ) nr 3665/87 [6] 2. jaotise 2. või 3. peatükis või artiklis 47 nimetatud viisil.
Artikkel 3
Artikli 1 lõikes 1 nimetatud statistiline teave sisaldab järgmisi andmeid:
- määrusega (EMÜ) nr 3035/80 reguleeritud ja eelmisel kuul eksporditoetust saanud kaupade ekspordimaht tonnides või muudes kaaluühikutes kaubagruppide kaupa,
- eelmisel kuul antud põllumajanduslike põhitoodete eksporditoetuste summa omavääringus esimeses taandes nimetatud kaubagruppide kaupa,
- põhitoodete kogused tonnides või muudes mõõtühikutes, mille eest toetust anti, esimeses taandes nimetatud kaubagruppide kaupa.
Artikkel 4
Viiteid kehtetuks tunnistatud määrusele käsitletakse viidetena käesolevale määrusele.
Määrus (EMÜ) nr 1762/89 tunnistatakse kehtetuks.
Artikkel 5
Käesolev määrus jõustub Euroopa Ühenduste Teatajas avaldamise päeval.
Seda kohaldatakse alates 1. oktoobrist 1993 makstavate toetuste suhtes.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. november 1993

Labels: 3
19
6